b'\n_START_ARTICLE_\nCarrer de Ramon Llull (Val\xc3\xa8ncia)\n_START_SECTION_\nServeis\n_START_PARAGRAPH_\n\xc3\x89s un carrer d\'\xc3\xbas principalment per estudiants universitaris tant per a viure en pisos de lloguer com per a eixir a sopar o de festa. Disposa a m\xc3\xa9s de l\'"IES Ramon Llull", institut p\xc3\xbablic valenci\xc3\xa0, i en arribar a la zona universit\xc3\xa0ria de Tarongers es troba un edifici circular de la Universitat de Val\xc3\xa8ncia, a m\xc3\xa9s d\'un p\xc3\xa0rquing de vehicles i nous edificis per a acollir facultats universit\xc3\xa0ries. _NEWLINE_A la fi del carrer creua l\'avinguda dels Tarongers amb les vies del tramvia i l\'estaci\xc3\xb3 de la Carrasca al mig, i el Campus de Vera de la Universitat Polit\xc3\xa8cnica de Val\xc3\xa8ncia amb una figura decorativa d\'un Toro d\'Osborne. Les l\xc3\xadnies d\'autobusos de l\'EMT de Val\xc3\xa8ncia que donen servei al carrer s\xc3\xb3n les l\xc3\xadnies 40 i 71, encara que altres l\xc3\xadnies tenen parades a les proximitats del carrer, com ara les l\xc3\xadnies 30, 31, 71, 81 i N1 a l\'avinguda de Blasco Ib\xc3\xa1\xc3\xb1ez, les l\xc3\xadnies 9, 18 i 29 a l\'avinguda dels Tarongers i al carrer d\'Albalat dels Tarongers. L\'esmentada estaci\xc3\xb3 de la Carrasca de les l\xc3\xadnies 4 i 6 del tramvia de MetroValencia d\xc3\xb3na servei al carrer i a la zona del campus universitari.'